CELEX: 32018R1864
Language: sl
Date: 2018-11-28 00:00:00
Title: Izvedbena uredba Komisije (EU) 2018/1864 z dne 28. novembra 2018 o uvrstitvi določenega blaga v kombinirano nomenklaturo

29.11.2018   
               
               
                  SL
               
               
                  Uradni list Evropske unije
               
               
                  L 304/3
               
            
         IZVEDBENA UREDBA KOMISIJE (EU) 2018/1864
         z dne 28. novembra 2018
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo treba blago iz stolpca 1 razpredelnice iz Priloge uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. novembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Proizvod, ki vsebuje naslednje sestavine (v mas. %):
                     
                     
                        1517 90 99 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 1517 , 1517 90  in 1517 90 99 .
                        Proizvoda ni mogoče uvrstiti pod tarifno številko 1504  kot ribje olje, ker je zmešan s sončničnim oljem, besedilo tarifne številke pa ne dopušča mešanja živalskih in rastlinskih olj.
                        Užitne mešanice živalskih in rastlinskih olj se uvrščajo pod tarifno številko 1517  (glej tudi pojasnjevalne opombe harmoniziranega sistema k tarifni številki 1517 , prvi odstavek, točka (3)).
                        Proizvod je zato treba uvrstiti pod oznako KN 1517 90 99  kot užitno mešanico živalskih in rastlinskih olj.
                     
                  
                        
                                    —
                                 
                                 
                                    ribje olje
                                 
                              
                     
                        99,7307,
                     
                  
                        
                                    —
                                 
                                 
                                    tokoferole
                                 
                              
                     
                        0,1885,
                     
                  
                        
                                    —
                                 
                                 
                                    sončnično olje
                                 
                              
                     
                        0,0808.
                     
                  
                        Ribje olje je mešanica olj iz rib iz naslednjih družin: Engraulidae, Osmeridae, Carangidae, Clupeidae, Salmonidae in Scombridae. Ribje olje ni olje iz ribjih jeter.
                        Tokoferoli so načrtno dodani ribjemu olju, da se prepreči oksidacija lipidov. Sončnično olje deluje kot nosilec tokoferolev in sredstvo za povečanje njihove prostornine, preden se jih zmeša z ribjim oljem. Poleg tega sončnično olje zagotavlja, da se tokoferoli med mešanjem ustrezno raztopijo v ribjem olju.
                        Proizvod je predložen v razsutem stanju za uporabo pri proizvodnji kapsul iz mehke želatine.